text: Писмо в бутилка стигна от Германия до Ирландия за 19 години - DUNAVMOST.com
  29 март 2020 - 15:30 часа
  Поздрави от Германия до мореплавателя, който открие тази бутилка, се казва в посланието
  Бутилка с послание в нея бе открита в Корк, Ирландия, след като е била хвърлена в морето от германския бряг преди близо 19 години, съобщи ЮПИ, предава БТА.
  Бутилката бе намерена в Гленгариф Уудс, но посланието трудно може да бъде разчетено, защото е било частично заличено под въздействието на водата. Природният резерват "Гленгариф" е качил снимка на посланието в Туитър, търсейки помощ за разчитането му. То е пуснато на 5 април 2001 г.
  "Поздрави от Германия до мореплавателя, който открие тази бутилка", се казва в посланието. Последната му част включва имейл адрес на онзи, който го е изпратил. Разчитането й обаче е много трудно.
  19-year-old message in a bottle found today! Can anyone help find the sender? The message says: Hello Fellow 04/05/01
  Greetings from Germany to the seaman who found this bottle! Send a message to: (see photo).
  But the email address is hard to read. Can anyone help decipher it? pic.twitter.com/W7GbbDdnsx
  Някои вече изпратиха имейли до адреси, за които се предполага, че сред тях може да е споменатият в посланието.